CELEX: 62010CN0077
Language: fi
Date: 2010-02-09 00:00:00
Title: Asia C-77/10: Ennakkoratkaisupyyntö, jonka Corta Suprema di Cassazione (Italia) on esittänyt 9.2.2010 — Ugo Cifone v. Giudice delle indagini preliminari del Tribunale di Trani

17.4.2010   
            
            
               FI
            
            
               Euroopan unionin virallinen lehti
            
            
               C 100/28
            
         Ennakkoratkaisupyyntö, jonka Corta Suprema di Cassazione (Italia) on esittänyt 9.2.2010 — Ugo Cifone v. Giudice delle indagini preliminari del Tribunale di Trani
   (Asia C-77/10)
   2010/C 100/42
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte Suprema di Cassazione
   
      Pääasian asianosaiset
   
   
      Valittaja: Ugo Cifone
   
      Vastapuoli: Giudice delle indagini preliminari del Tribunale di Bari
   
      Ennakkoratkaisukysymykset
   
   Unionin tuomioistuinta pyydetään lausumaan siitä, millä tavoin EY 43 ja EY 49 artiklaa on tulkittava sijoittautumisvapauteen ja palvelujen tarjoamisen vapauteen nähden urheilutapahtumiin liittyvää vedonlyöntiä koskevissa kysymyksissä sen selvittämiseksi, sallitaanko näissä perustamissopimuksen määräyksissä sellainen kansallinen sääntely, jolla perustetaan valtion monopoli ja toimilupa- ja lupajärjestelmä, jossa toimilupien määrä on kiinteä ja jossa a) vallitsee yleinen suuntaus suojata aikaisemmin sellaisessa menettelyssä myönnettyjen lupien haltijoita, jossa osa toimijoista oli lainvastaisesti suljettu menettelyn ulkopuolelle, b) on säännöksiä, joilla tosiasiallisesti taataan sellaisten kaupallisten asemien säilyttäminen, jotka on saatu sellaisen menettelyn perusteella, jossa osa toiminnan harjoittajista oli lainvastaisesti suljettu menettelyn ulkopuolelle (kuten uusiin luvanhaltijoihin kohdistuva kielto sijoittaa toimipisteitään tiettyä etäisyyttä lähemmäksi jo olemassa olevia toimipisteitä), c) on määritetty tilanteet, joissa toimilupa peruutetaan ja joissa määrältään erittäin suuret vakuudet menetetään valtiolle, kuten tilanteessa, jossa toimiluvan haltija harjoittaa suoraan tai välillisesti sellaista rajatylittävää pelitoimintaa, joka on rinnastettavissa toimiluvan nojalla harjoitettavaan toimintaan.